ლევან ვარშალომიძე

ლევან ვარშალომიძე (დ. 17 იანვარი, 1972, ბათუმი) — ქართველი იურისტი, პოლიტიკოსი, აჭარის ავტონომიური რესპუბლიკის მთავრობის თავმჯდომარე 2004-2012 წლებში.

 ბიოგრაფია 
ლევან ვარშალომიძე დაიბადა 1972 წლის 17 იანვარს, ბათუმში. მამამისი იყო სამთო ინჟინერი და პოლიტიკოსი გურამ ვარშალომიძე. დაამთავრა კიევის უნივერსიტეტის საერთაშორისო ურთიერთობების ინსტიტუტის საერთაშორისო სამართლის ფაკულტეტი. 1998-2000 წლებში იყო საქართველოს საგარეო საქმეთა სამინისტროს საერთაშორისო სამართლებრივი დეპარტამენტის ორმხრივი ურთიერთობების სამმართველოს უფროსი, 2000-2002 წლებში საქართველოს იუსტიციის სამინისტროს სააღსრულებლო დეპარტამენტის თავმჯდომარე, 2002 წელს საქართველოს ფინანსთა სამინისტროს იურიდიული დეპარტამენტის დირექტორი, 2004 წელს საქართველოს სახელმწიფო და კერძო სამართლის განყოფილების მეცნიერ-თანამშრომელი, „საქართველოს რკინიგზის" გენერალური დირექტორი. 2004-2012 წლებში აჭარის ავტონომიური რესპუბლიკის მთავრობის თავმჯდომარე. 2020 წლის 20 მაისს ცნობილი გახდა, რომ ვარშალომიძე უკრაინის „საინვესტიციო ოფისის“ ხელმძღვანელად დაინიშნებოდა.ზელენსკიმ საინვესტიციო ოფისის ხელმძღვანელად ლევან ვარშალომიძე დანიშნა — Netgazeti

2020 წლის საპარლამენტო არჩევნებზე „ერთიანმა ნაციონალურმა მოძრაობამ“ და გაერთიანებულმა ოპოზიციამ „ძალა ერთობაშია“ ბათუმის საარჩევნო ოლქის მაჟორიტარობის კანდიდატად წარადგინა. მან ხმების 37,32% (28934) მიიღო და მეორე ადგილი დაიკავა. მეორე ტურში მონაწილეობაზე და პარლამენტში პარტიული სიით შესვლაზეც უარი განაცხადა (მთლიანად ოპოზიციასთან ერთად, გაყალბებული არჩევნების მოტივით). 2020 წლიდან 2022 წლამდე, დეპუტატის სტატუსის მოხსნამდე, იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. 2025 წლის მარტში დააკავეს ყაზახეთში, აეროპორტში, საზღვრის კვეთისას.ყაზახეთში „ნაც. მოძრაობის“ ერთ-ერთი ლიდერი ლევან ვარშალომიძე დააკავეს - ამბობენ პარტიაში. „რადიო თავისუფლება“. 18 მარტი, 2025

 რესურსები ინტერნეტში

 ლევან ვარშალომიძე - დეკლარაცია 


 სქოლიო 

კატეგორია:ქართველი იურისტები
კატეგორია:აჭარის ავტონომიური რესპუბლიკის მთავრობის თავმჯდომარეები
კატეგორია:დაბადებული 1972
კატეგორია:დაბადებული 17 იანვარი
კატეგორია:საქართველოს X მოწვევის პარლამენტის წევრები
კატეგორია:ბრწყინვალების საპრეზიდენტო ორდენის კავალრები
კატეგორია:აჭარის ავტონომიური რესპუბლიკის IV მოწვევის უმაღლესი საბჭოს წევრები
კატეგორია:ცოცხალი ადამიანები